लादेन का पता ढाई करोड़ डॉलर में बेचा था!  
पाक खुफिया अधिकारी ने ये भी बताया था कि सऊदी अरब के लोग ओसामा को ऐबटाबाद में छुपाकर रखने के लिए आईएसआई को धन देते रहे।
एक पाकिस्तानी खुफिया अधिकारी ने ओसामा बिन लादेन का पता ढाई करोड़ डॉलर में बेचा था। डेली मेल के मुताबिक इस पाकिस्तानी खुफिया अधिकारी ने अमेरिकी अधिकारियों को ये भी बताया था कि सऊदी अरब के लोग ओसामा को ऐबटाबाद में छुपाकर रखने के लिए पाकिस्तान और उसकी खुफिया एजेंसी आईएसआई को धन देते रहे।   इस नई खबर के मुताबिक ओसामा को जिंदा या मुर्दा पकड़वाने में मदद के लिए अमेरिकी विदेश विभाग ने पाकिस्तानी खुफिया अधिकारी को ढाई करोड़ डॉलर के इनाम की पेशकश की थी हालांकि अमेरिकी विदेश मंत्रालय ने इस खुलासे पर कुछ भी बोलने से इनकार किया है।